Ο **Τάιλερ Κουίνσι Ντόρσεϊ** (αγγλικά: *Tyler Quincy Dorsey*), (Πασαντίνα, 18 Φεβρουαρίου 1996), είναι Ελληνοαμερικανός διεθνής καλαθοσφαιριστής, ο οποίος αγωνίζεται ως σούτινγκ γκαρντ στον Ολυμπιακό Πειραιώς.

Επαγγελματική σταδιοδρομία
--------------------------

### Ατλάντα Χοκς (2017–2019)

Ο Ντόρσεϊ επιλέχθηκε από την ομάδα Ατλάντα Χοκς, στον δεύτερο γύρο του NBA Ντραφτ του 2017, στην 41η θέση. Στη συνέχεια υπέγραψε διετές συμβόλαιο με τους Χοκς. Στις 12 Νοεμβρίου 2017 ο Ντόρσεϊ δόθηκε από την Ατλάντα στους Έρι Μπέι Χοκς, στο πρωτάθλημα NBA G-League.

### Μέμφις Γκριζλς (2019)

Στις 7 Φεβρουαρίου 2019, ο Ντόρσεϊ διαπραγματεύτηκε με την ομάδα των Μέμφις Γκρίζλις σε ανταλλαγή με τον Σέλβιν Μακ. Υπέγραψε στους Μέμφις Χασλ στις 8 Φεβρουαρίου και έκανε το ντεμπούτο του εκείνο το απόγευμα. Ο ομογενής γκαρντ είχε 6.2 πόντους, 2.4 πόντους και 1.2 ασίστ ανά αγώνα στο ΝΒΑ. Τελικά έμεινε ελεύθερος τον Ιούνιο του 2019.

### Μακάμπι Τελ Αβίβ (2019-2021)

Τον Αύγουστο του 2019, ο Τάιλερ Ντόρσεϊ, υπέγραψε συμβόλαιο 1+1 χρόνων με τη Μακάμπι Τελ Αβίβ. Τον Ιούλιο του 2020, κατέκτησε τον πρώτο του τίτλο στην καριέρα του, αυτό του Πρωταθλήματος Ισραήλ. Στις 23 Οκτωβρίου 2020, στη νίκη της ομάδας του κόντρα στη Χίμκι είχε 26 πόντους, με 8/13 τρίποντα, 2/2 βολές, μαζί με 1 ριμπάουντ, 2 ασίστ, 2 κλεψίματα, 2 λάθη και 21 στην αξιολόγηση. Οι 26 πόντοι που πέτυχε ήταν και το ρεκόρ καριέρας του στην Ευρωλίγκα, ενώ τα 8 τρίποντα είναι ρεκόρ για παίκτη της Μακάμπι στην Ευρωλίγκα. Στις 21 Ιανουαρίου 2021, κόντρα στη Ρεάλ Μαδρίτης οδήγησε την ομάδα του στη νίκη, σπάζοντας παράλληλα δύο ρεκόρ καριέρας. Σταμάτησε στους 30 πόντους, έχοντας 7/9 δίποντα, 4/5 τρίποντα, 4/4 βολές, 4 ριμπάουντ, 3 ασίστ και 36 στην αξιολόγηση. Έτσι ο Ντόρσεϊ είχε την καλύτερη επίδοση της καριέρας του σε πόντους (30) και αξιολόγηση (36). Στην Ευρωλίγκα τη σεζόν 2020-21 σε 34 αγώνες είχε μέσο όρο 11.2 πόντους (78.8% βολές, 48% δίποντα, 39.4% τρίποντα), 2.7 ριμπάουντ και 1.6 ασίστ. Στο Πρωτάθλημα Ισραήλ σε 13 αγώνες είχε μέσο όρο 11.7 πόντους (80.8% βολές, 40% δίποντα, 43.9% τρίποντα), 3.3 ριμπάουντ και 2.2 ασίστ. Στις 19 Μαΐου, ζήτησε να αποχωρήσει από την ομάδα, βάζοντας τέλος στην παρουσία του στη Μακάμπι Τελ Αβίβ.

### Ολυμπιακός (2021-2022)

Στις 23 Αυγούστου 2021, συμφώνησε με τον Ολυμπιακό για συνεργασία ενός έτους. Τη σεζόν 2021-22, συνολικά, μέτρησε 12.8 πόντους (51.75% δίποντα, 37.4% τρίποντα, 78.1% βολές), 2.3 ριμπάουντ, 2 ασίστ, 1.8 λάθη, 10.3 PIR σε 38 αγώνες Ευρωλίγκα. Στο Πρωτάθλημα Ελλάδας είχε 10.8 πόντους (47.75% δίποντα, 40.82% τρίποντα, 83.33% βολές), 2.25 ριμπάουντ, 1.78 ασίστ, 1.44 λάθη, 9,28 PIR σε 32 ματς. Στις 7 Ιουλίου 2022, ανακοίνωσε στον Ολυμπιακό ότι θα συνεχίσει την καριέρα του στο ΝΒΑ.

### Ντάλας Μάβερικς - Τέξας Λετζεντς (2022-2023)

Στις 24 Ιουλίου 2022, ανακοινώθηκε από τους Ντάλας Μάβερικς, υπογράφοντας two-way συμβόλαιο. Στις 26 Δεκεμβρίου 2022, αποτέλεσε παρελθόν από τους Μάβερικς και ενώ από τον Οκτώβριο αγωνιζόταν και στην θυγατρική της ομάδας Τέξας Λέτζεντς, έχοντας 24.4 πόντους με 47% τρίποντα και 5.6 ριμπάουντ σε 17 παιχνίδια.

Στις 7 Ιανουαρίου 2023, επέστρεψε στους Τέξας Λέτζεντς της G-League του ΝΒΑ. Στις 27 Φεβρουαρίου, αποχώρησε από την ομάδα. Σε 12 παιχνίδια με τη θυγατρική ομάδα των Ντάλας Μάβερικς, είχε κατά μέσο όρο 18.9 πόντους (37% τρίποντο), 4.6 ριμπάουντ, 2.7 ασίστ και 1.7 λάθη.

### Φενέρμπαχτσε (2023-σήμερα)

Την 1η Μαρτίου 2023, η Φενέρμπαχτσε ανακοίνωσε την απόκτηση του Ντόρσεϊ μέχρι το τέλος της σεζόν 2024-25. Στις 14 Οκτωβρίου 2023, ανακοινώθηκε ότι τραυματίστηκε ελαφρά μένοντας εκτός δράσης για δύο εβδομάδες. Στις 18 Φεβρουαρίου 2024, κατέκτησε το Κύπελλο Τουρκίας, αφού η Φενέρ κέρδισε στον τελικό την Εφές με 80-67, με τον ίδιο να μην αγωνίζεται.

Αθλητική σταδιοδρομία
---------------------

### Σχολικό πρωτάθλημα

Ο Ντόρσεϊ διακρίθηκε ως σκόρερ κατά το 2ο έτος του στο σχολικό πρωτάθλημα λυκείων των ΗΠΑ παράγοντας 17 πόντους ανά αγώνα, και αργότερα κατόρθωσε να κατακτήσει με το σχολείο του (*Σαιντ Τζον Μπόσκο* / *Saint John Bosco*) το πολιτειακό σχολικό πρωτάθλημα της Καλιφόρνια έχοντας μέσο όρο 21.4 πόντους, 6 ριμπάουντ, και 4.7 ασίστ ανά παιχνίδι. Κατά το τελευταίο έτος του στο λύκειο αύξησε ακόμα περισσότερο την επίδοση του σημειώνοντας μέσο όρο 34 πόντων ανά αγώνα, με 10.4 ριμπάουντ, 3.7 ασίστ, και 1.9 κλεψίματα ανά αγώνα, και κατακτώντας για 2η φορά το πολιτειακό πρωτάθλημα.

### Κολεγιακό πρωτάθλημα

Ως παίκτης των *Όρεγκον Ντακς* (*Oregon Ducks*), συνέχισε τις πολύ καλές εμφανίσεις του στο κολεγιακό πρωτάθλημα των ΗΠΑ, και κατάφερε να κατακτήσει με τους Όρεγκον Ντακς το πρωτάθλημα εναντίον της ομάδας του πανεπιστημίου της Γιούτα σημειώνοντας 31 πόντους στον αγώνα αυτό.

Υπόμνημα|   ΣΑ | Αγώνες |   ΒΑΣ  | Βασικός |  ΛΑΓ  | Λεπτά ανά αγώνα |
|  ΕΣ%  | Επιτυχείς προσπάθειες % |  3Π%  | Επιτυχείς προσπάθεις τριπόντων % |  ΕΒ%  | Επιτυχείς προσπάθειες ελευθέρων βολών % |
|  ΡΑΓ  | Ριμπάουντ ανά αγώνα |  ΑΑΓ  | Ασίστ ανά αγώνα |  ΚΑΓ  | Κλεψίματα ανά αγώνα |
|  ΚΑΓ  | Κοψίματα ανά αγώνα |  ΠΑΓ  | Πόντοι ανά αγώνα |  **Έντονα**  | Υψηλότερη επίδοση |

| Έτος | Ομάδα | ΣΑ | ΒΑΣ | ΛΑΓ | ΕΣ% | 3Π% | ΕΒ% | ΡΑΓ | ΑΑΓ | ΚΑΓ | ΚΑΓ | ΠΑΓ |
| --- | --- | --- | --- | --- | --- | --- | --- | --- | --- | --- | --- | --- |
| 2015–16 | Όρεγκον Ντακς | 36 | 35 | **30.1** | .441 | .406 | .712 | **4.3** | **2.0** | **0.8** | **0.2** | 13.4 |
| 2016–17 | Όρεγκον Ντακς | **39** | **39** | 30.0 | **.467** | **.423** | **.755** | 3.5 | 1.7 | 0.8 | 0.1 | **14.6** |
| Σύνολα | 75 | 74 | 30.0 | .455 | .416 | .732 | 3.9 | 1.8 | 0.8 | 0.1 | 14.1 |

### NBA Ντραφτ

Ο Ντόρσεϊ αρχικά σκόπευε να συμμετέχει στο NBA Ντραφτ του 2016, ωστόσο απέσυρε τη συμμετοχή του πριν την τέλεσή του. Τον Απρίλιο του 2017 ανακοίνωσε πως εγκαταλείπει το κολλέγιο στο 2ο έτος σπουδών, και πως σκόπευε να συμμετέχει στο επικείμενο NBA Ντραφτ του 2017, όπου επιλέχθηκε στον 2ο γύρο επιλογών στον αριθμό 41 από τους Ατλάντα Χοκς.

Εθνική Ελλάδος
--------------

Διαθέτει διπλή υπηκοότητα, καθώς ο πατέρας του είναι Αμερικανός και η μητέρα του Ελληνίδα (επώνυμο Κωνσταντινίδου). Δεν επιλέχθηκε στην Εθνική Νέων των ΗΠΑ το 2014, όμως το 2015 έλαβε πρόσκληση από την Εθνική Νέων Ελλάδας, την οποία αποδέχτηκε. Ολοκλήρωσε επιτυχώς τη διαδικασία επιλογής, και ως μέλος της εθνικής νέων συμμετείχε στο Παγκόσμιο Πρωτάθλημα το ίδιο έτος σημειώνοντας 15.9 πόντους και 5 ριμπάουντ ανά αγώνα, με την Ελλάδα να κατακτά την 4η θέση, με 5 νίκες και 2 ήττες.

Στις 6 Ιουνίου του 2016, ο Ντόρσεϊ συμμετείχε στην προετοιμασία της Εθνικής Ελλάδας ανδρών για τα προκριματικά των ολυμπιακών αγώνων στο Τορίνο, όμως δεν επιλέχθηκε στην τελική 12άδα. Το 2019, ενώ ήταν στην προεπιλογή, έθεσε εαυτόν εκτός Εθνικής ομάδας για το Παγκόσμιο Κύπελλο. Το 2021, αποφάσισε να μην πάρει μέρος στο Προολυμπιακό Τουρνουά στη Βικτόρια. Αγωνίστηκε στο Ευρωμπάσκετ 2022, στο οποίο η Εθνική έφτασε μέχρι τα προημιτελικά, όπου και ηττήθηκε από τη Γερμανία 107-96. Ο ίδιος στο τουρνουά είχε 13.6 πόντους, 1.1 ασίστ και 2.3 ριμπάουντ σε 7 αγώνες με 22.7 λεπτά συμμετοχής. 

Με την εθνική ομάδα έχει 22 αγώνες με 225 πόντους (μ.ο: 10.23).

Τίτλοι
------

### Συλλογικοί

#### Μακάμπι Τελ Αβίβ

* Πρωτάθλημα Ισραήλ: (2020)

**Ολυμπιακός**

* Πρωτάθλημα Ελλάδος: (2022)
* Κύπελλο Ελλάδας: (2022)

#### Φενέρμπαχτσε

* Κύπελλο Τουρκίας: (2024)

Παραπομπές
----------

1. ↑  «TEAM LEADERS Greece Ntorsey, Tailer Kouinsy». Αρχειοθετήθηκε από το πρωτότυπο στις 2 Ιουλίου 2018. Ανακτήθηκε στις 11 Απριλίου 2017.
2. ↑  Tailer Kouinsy Ntorsey Nationality: Greece.
3. ↑  GREECE ROSTER Tailer Kouinsy Ntorsey.
4. ↑  Hawks Sign Second-Round Pick Tyler Dorsey.
5. ↑  «Hawks' Tyler Dorsey: Assigned to G-League». *CBSSports.com*. 12 Νοεμβρίου 2017. Ανακτήθηκε στις 12 Νοεμβρίου 2017.
6. ↑  «Memphis Grizzlies acquire Tyler Dorsey from Atlanta Hawks». *NBA.com*. 7 Φεβρουαρίου 2019. Ανακτήθηκε στις 8 Φεβρουαρίου 2019.
7. ↑  «Αυτός είναι ο Tyler Dorsey».. Ανακτήθηκε στις 2017-04-11.
8. ↑  Team, Onsports (27 Ιουνίου 2019). «Ο Τάιλερ Ντόρσεϊ κυκλοφορεί… ελεύθερος». *Onsports.gr*. Ανακτήθηκε στις 8 Αυγούστου 2019.
9. ↑  «Ολοκλήρωσε το ρόστερ με Ντόρσεϊ η Μακάμπι». *www.sdna.gr*. Ανακτήθηκε στις 23 Αυγούστου 2019.
10. ↑  «Μακάμπι Τελ Αβίβ – Μακάμπι Ρισόν 86-81: Πρωταθλητής back to back ο Σφαιρόπουλος! (videos)». *Eurohoops*. 28 Ιουλίου 2020. Ανακτήθηκε στις 28 Ιουλίου 2020.
11. ↑  «Τάιλερ Ντόρσεϊ: ΔΙΕΛΥΣΕ τα ρεκόρ του, σε βραδιά... Χάρντεν! (videos)». *Eurohoops*. 23 Οκτωβρίου 2020. Ανακτήθηκε στις 24 Οκτωβρίου 2020.
12. ↑  «Τάιλερ Ντόρσεϊ: ΔΙΕΛΥΣΕ τη Ρεάλ με διπλό ρεκόρ καριέρας! (videos)». *Eurohoops*. 21 Ιανουαρίου 2021. Ανακτήθηκε στις 27 Μαΐου 2021.
13. ↑  «Τέλος ο Ντόρσεϊ από τη Μακάμπι Τελ Αβίβ!». *SDNA*. 19 Μαΐου 2021. Ανακτήθηκε στις 27 Μαΐου 2021.
14. ↑  «Στον Ολυμπιακό ο Τάιλερ Ντόρσεϊ! (videos)». *Eurohoops*. 20 Αυγούστου 2021. Ανακτήθηκε στις 21 Αυγούστου 2021.
15. ↑  «Ολυμπιακός: Τέλος ο Τάιλερ Ντόρσεϊ, ενημέρωσε "ερυθρόλευκους" και Φενέρ ότι πάει ΝΒΑ!». *Eurohoops*. 7 Ιουλίου 2022. Ανακτήθηκε στις 8 Ιουλίου 2022.
16. ↑  «Επίσημο: Στους Μάβερικς με two-way συμβόλαιο ο Ντόρσεϊ». *SDNA*. 24 Ιουλίου 2022. Ανακτήθηκε στις 24 Ιουλίου 2022.
17. ↑  «Ντόρσεϊ: Τέλος από τους Μάβερικς | Gazzetta». *www.gazzetta.gr*. Ανακτήθηκε στις 26 Δεκεμβρίου 2022.
18. ↑  «Ο Τάιλερ Ντόρσεϊ υπέγραψε συμβόλαιο στη G-League». *www.sport24.gr*. Ανακτήθηκε στις 9 Ιανουαρίου 2023.
19. ↑  «Παρελθόν από τους Λέτζεντς ο Ντόρσεϊ, μέχρι την 1η Μαρτίου μπορεί να υπογράψει στην EuroLeague». *www.sport24.gr*. Ανακτήθηκε στις 27 Φεβρουαρίου 2023.
20. ↑  «Ντόρσεϊ: Παίκτης της Φενέρ για τα επόμενα 2,5 χρόνια | Gazzetta». *www.gazzetta.gr*. Ανακτήθηκε στις 10 Μαρτίου 2023.
21. ↑  «Ντόρσεϊ: Ανατροπή με τον τραυματισμό του, επιστρέφει άμεσα στις υποχρεώσεις της Φενέρ | Gazzetta». *www.gazzetta.gr*. Ανακτήθηκε στις 30 Οκτωβρίου 2023.
22. ↑  «Εφές – Φενέρ 67-80: Ο σούπερ Νικ Καλάθης οδήγησε την ομάδα του "Σάρας" στην 8η κούπα». *Eurohoops*. 18 Φεβρουαρίου 2024. Ανακτήθηκε στις 18 Φεβρουαρίου 2024.
23. ↑  Tyler Dorsey, Dillon Brooks officially declare for NBA Draft.[*νεκρός σύνδεσμος*]
24. ↑  Dillon Brooks and Tyler Dorsey withdraw from NBA Draft, return to Oregon Ducks.
25. ↑  «Oregon's Tyler Dorsey declares for 2017 NBA draft; Dillon Brooks' decision looms» (στα αγγλικά). *CBSSports.com*.. Ανακτήθηκε στις 2017-04-11.
26. ↑  Greek NT squad for OQT is announced.
27. ↑  «Έθεσε εαυτόν εκτός Εθνικής για το Παγκόσμιο ο Ντόρσεϊ». *ΤΑ ΝΕΑ*. 25 Ιουλίου 2019. Ανακτήθηκε στις 8 Αυγούστου 2019.
28. ↑  «Ο Ντόρσεϊ γύρισε την πλάτη στην Εθνική ομάδα!». *www.gazzetta.gr*. Ανακτήθηκε στις 27 Μαΐου 2021.
29. ↑  «Εθνική: Η "κατάρα" δεν έσπασε, για 5ο σερί Ευρωμπάσκετ εκτός μεταλλίων! (video)». *Eurohoops*. 13 Σεπτεμβρίου 2022. Ανακτήθηκε στις 14 Σεπτεμβρίου 2022.
30. ↑  «Tyler Dorsey - Player Profile - FIBA.basketball». *fiba.basketball*.

Εξωτερικοί σύνδεσμοι
--------------------

* Βιογραφικό στους Όρεγκον Ντακς
* Προφίλ στο ESPN.com
* Προφίλ στη FIBA
* Προφίλ Αρχειοθετήθηκε 2018-08-10 στο Wayback Machine. στην ΕΟΚ

|  |  |  |  |  |  |
| --- | --- | --- | --- | --- | --- |
| 

| π • σ • ε
Εθνική Ελλάδος - Ευρωπαϊκό Πρωτάθλημα Ανδρών FIBA 2022 - 5η θέση |
| --- |
|  |
| 000 | 
* 2 Ντόρσεϊ
* 4 Λούντζης
* 5 Λαρεντζάκης
* 7 Αγραβάνης
* 8 Καλάθης
* 10 Σλούκας
* 14 Παπαγιάννης
* 16 Παπανικολάου (αρχ.)
* 19 Παπαπέτρου
* 34 Αντετοκούνμπο Γ.
* 37 Αντετοκούνμπο Κ.
* 43 Αντετοκούνμπο Θ.
* Προπ: Ιτούδης
 |  |

 |